Държавен вестник, бр. 79, 2006 г., стр. 89

Б Р О Й  79
Д Ъ Р Ж А В Е Н   В Е С Т Н И К
С Т Р .  89
Техниките и процедурите за получаване на раз-
личните видове одитни доказателства се прилагат
заедно или поотделно в зависимост от целите на одита.
4. Подходи за получаване на одитни доказателс-
тва. Одитните доказателства се получават чрез
прилагане на одитните подходи (заедно или поотдел-
но), описани в одитен стандарт № 1—системно бази-
ран подход, и/или подход на директни съществени
проверки.
5. Одитните доказателства се документират съг-
ласно одитен стандарт № 9 Работни документи.
ОДИТЕН СТАНДАРТ № 6
КОНТРОЛ НА КАЧЕСТВОТО НА ОДИТНАТА
ДЕЙНОСТ
Одитeн стандарт № 6 регламентира същността,
целите, изискванията и етапите на контрола на
качеството.
1. Същност. Контролът на качеството е система
от политики, критерии, процедури и техники, прила-
гани в одитната дейност.
2. Цели. Сметната палата изгражда система за
контрол на качеството с цел да:
2.1. потвърди, че цялостният процес за осигуря-
ване на качеството е функционирал задово-
лително;
2.2. осигури постигане целите на одитната дейност;
2.3. гарантира, че одитните задачи се планират и
изпълняват по ефективен, ефикасен и иконо-
мичен начин и в подходящо време;
2.4. осигури качеството на одитните доклади и
одитните становища;
2.5. гарантира, че всички констатации и оценки
от одитните становища и одитните доклади
са обосновани и подкрепени с достатъчни,
надеждни, уместни и разумни одитни доказа-
телства;
2.6. осигури подобряване на одитния процес, из-
бягване на слабости и повторения;
2.7. допринесе за повишаване на авторитета на
Сметната палата и доверието на одитирани-
те обекти и другите потребители на инфор-
мацията в резултатите от изпълнението на
одитните задачи.
3. Изисквания към системата за контрол на ка-
чеството:
3.1. да гарантира, че цялостният процес за осигу-
ряване на качеството е функционирал задо-
волително;
3.2. да гарантира постигането на целите на всич-
ки етапи на одитния процес;
3.3. да е изградена от професионално подготвени
и квалифицирани кадри;
3.4. да осигурява спазването на Закона за Смет-
ната палата, одитните стандарти, Етичния ко-
декс и другите актове на Сметната палата във
връзка с одитната дейност;
3.5. да осигурява оптимално разпределение на
отговорностите между членовете на одитния
екип;
3.6. да гарантира непрекъснатост на контрола на
качеството по отношение на изпълнението
на всички одитни задачи на всеки етап от
одитния процес.
4. Етапи на контрола на качеството. Контролът
на качеството на одитната дейност се извършва:
4.1. при стратегическото и годишното планира-
не на одитната дейност—от ръководителя
на отделение или от директора на територи-
ално поделение и от Сметната палата с цел да
се гарантира спазването на стратегията и
политиката на Сметната палата;
4.2. при етапите на одитния процес, посочени в
одитен стандарт № 1, както следва:
на етап “Планиране на одитната задача”—извър-
шва се от ръководителя на одитния екип и лица-
та, които изпълняват ръководни и/или методоло-
гични функции спрямо одитния екип, с цел да се
гарантира ясно и точно разбиране на програмата
за изпълнение на одитната задача;
на етап “Изпълнение на одитната задача”—из-
вършва се от ръководителя на одитния екип и
лицата, които изпълняват ръководни и/или мето-
дологични функции спрямо одитния екип, за да се
гарантира, че одитната задача се изпълнява съг-
ласно утвърдената програма и целите на одита
при спазване на одитните стандарти и другите
актове на Сметната палата, свързани с одитната
дейност, както и да се гарантира, че са събрани
достатъчни, надеждни, уместни и разумни одит-
ни доказателства за изграждане на обосновани
констатации и оценки;
на етап “Докладване”—извършва се от ръково-
дителя на одитния екип, лицата, които изпълня-
ват ръководни и/или методологични функции спря-
мо одитния екип, и Сметната палата, за да се га-
рантира, че отразените в одитното становище
и/или одитния доклад констатации и оценки са дос-
товерни, обосновани, честни и безпристрастни;
на етап “Контрол за изпълнение на препоръки-
те”—извършва се от ръководителя на одитния
екип, лицата, които изпълняват ръководни и/или
методологични функции спрямо одитния екип, и
Сметната палата, за да се гарантира обективно,
безпристрастно, точно и пълно проследяване на
изпълнението на дадените препоръки.
5. С оглед подобряване на качеството на одитна-
та дейност Сметната палата прилага механизми за
оценка на качеството, вкл. чрез привличане на външни
експерти.
6. Конкретните процедури, техники и механизми
за контрол и оценка на качеството на одитната дей-
ност се определят от Сметната палата.
7. Упражненият контрол на качеството се докумен-
тира по ред и начин, определен от Сметната палата.
ОДИТЕН СТАНДАРТ № 7
СЪЩЕСТВЕНОСТ И ОДИТЕН РИСК
Одитен стандарт № 7 регламентира същественост-
та и одитния риск при изпълнение на одитната
задача.
1. Същественост. Съществеността се състои в оп-
ределяне на важните и значими въпроси (дейности,
програми, функции, показатели или операции), непоз-
наването, неправилното или погрешно представяне на
които би могло да повлияе върху потребителя на ин-
формацията от даден финансов отчет или одитен док-
лад и би довело до вземане на неправилни решения.
2. Аспекти на съществеността. Съществеността
се разглежда в следните три аспекта:
2.1. същественост по стойност—даден въпрос се
определя за значим и важен въз основа на
величината му в абсолютна стойност или
относителен дял от бюджета, дейностите,
програмите или функциите на одитирания
обект;
2.2. същественост по естество (характер)—да-
ден въпрос се определя за значим и важен въз
основа на разбирането, че отделни елементи
от информацията за одитирания обект са осо-
бено важни за потребителите, съществува
засилен обществен интерес поради естество-
то и значението на информацията или когато
закон изисква отделното є оповестяване;